b'\n_START_ARTICLE_\nKvelden f\xc3\xb8r kvelden\n_START_SECTION_\nSeertall\n_START_PARAGRAPH_\nKvelden f\xc3\xb8r kvelden har siden oppstarten i 2002 v\xc3\xa6rt et av julens, og \xc3\xa5rets, mest sette fjernsynsprogrammer i Norge. I 2002 hadde programmet 1\xc2\xa0100\xc2\xa0000 seere, mens det i 2003 hadde 1\xc2\xa0220\xc2\xa0000 seere._NEWLINE_I 2007 ble programmet \xc3\xa5rets mest sette med 1\xc2\xa0350\xc2\xa0000 seere, mens programmet i 2008 hadde 1\xc2\xa0460\xc2\xa0000 seere, og hadde med det en \xc3\xb8kning p\xc3\xa5 vel 100\xc2\xa0000 seere fra \xc3\xa5ret f\xc3\xb8r. Likevel ble programmet sl\xc3\xa5tt av finalen i Eurovision Song Contest 2008 som hadde 1\xc2\xa0553\xc2\xa0000 seere._NEWLINE_I 2009 hadde programmet 1\xc2\xa0288\xc2\xa0000 seere, noe som tilsvarer en markedsandel p\xc3\xa5 68,3\xc2\xa0%. Programmet hadde flest seere under sketsjen Grevinnen og hovmesteren, som ble sett av 1\xc2\xa0450\xc2\xa0000 seere. I 2010 s\xc3\xa5 1\xc2\xa0363\xc2\xa0000 seere programmet. I 2011 s\xc3\xa5 1\xc2\xa0410\xc2\xa0000 seere programmet, noe som ga en markedsandel p\xc3\xa5 71\xc2\xa0%. I 2012 hadde programmet 1\xc2\xa0544\xc2\xa0000 seere, mens 1\xc2\xa0464\xc2\xa0000 seere fulgte Kvelden f\xc3\xb8r kvelden i 2013. Ogs\xc3\xa5 i 2013 var den mest popul\xc3\xa6re delen av programmet sketsjen Grevinnen og hovmesteren, som i 2013 hadde 1\xc2\xa0759\xc2\xa0000 seere.\n_START_SECTION_\n2010\n_START_PARAGRAPH_\nI 2010 var vinner av Melodi Grand Prix jr., Torstein, medhjelper til den tradisjonelle matlaginga. I tillegg sang han en sang. Arne & Carlos var i studio og strikket julekuler til juletreet, mens Henning Kvitnes, Silje Nergaard, Oslo Soul Children og br\xc3\xb8drene Emil- og Didrik Solli-Tangen sto for musikalske innslag._NEWLINE_Andre gjester var utenriksminister Jonas Gahr St\xc3\xb8re og forfatter og ulovlig norske Maria Amelie.\n_START_SECTION_\n2011\n_START_PARAGRAPH_\nI 2011 var br\xc3\xb8drene Odd og \xc3\x85rsmund Nordstoga, Jo Nesb\xc3\xb8, Narum og MGPjr-vinner Sval Rosenl\xc3\xb8w Eeg noen av gjestene i tillegg til at Operaens barnekor opptr\xc3\xa5dte.'